Lleoliad Polisi a Thystiolaeth Hyfforddiant Doethurol

|  |  |
| --- | --- |
| **Prosiect** | |
| **Teitl:** Asesiad o effaith cynlluniau a phrosiectau arfordirol ar riffau biogenig o amgylch Cymru. Prosiect ymchwil byr i hysbysu'r angen i greu cynefinoedd ac adfer riffau gan y Rhaglen Genedlaethol Creu Cynefinoedd | |
| **Disgrifiad (uchafswm o 250 gair):** Cliciwch neu dapiwch yma i fewnbynnu testun.  Y Rhaglen Genedlaethol Creu Cynefinoedd yw rhaglen Llywodraeth Cymru ar gyfer cyflenwi mesurau cydadferol yng Nghymru er mwyn darparu gwrthbwyso amgylcheddol ar gyfer cynlluniau a phrosiectau arfordirol, yn benodol ar gyfer awdurdodau rheoli risg. Drwy greu cynefinoedd i wneud yn iawn am y rhai a gollwyd a hynny trwy adlinio a reolir a mesurau adfer cynefinoedd, mae’r Rhaglen Genedlaethol Creu Cynefinoedd hefyd yn cynnig cyfle i gyflawni rhai o ymrwymiadau Rhaglen Lywodraethu Llywodraeth Cymru ar gyfer adfer cynefinoedd ac i fodloni gofynion canlyniadau ei “Rhwydwaith Natur” ar gyfer gwella safleoedd gwarchodedig a’r Rhwydwaith Safleoedd Cenedlaethol.  Mae anghenion gwrthbwyso cynefinoedd sy’n deillio o “gynlluniau a phrosiectau arfordirol” awdurdodau rheoli risg yn canolbwyntio ar hyn o bryd ar forfa heli a chynefinoedd llaid a thywod rhynglanwol. Fodd bynnag, derbynnydd allweddol arall effeithiau gwasgfa arfordirol yw riffiau biogenig sy'n digwydd yn naturiol o amgylch arfordir Cymru, yn bennaf o fewn ardaloedd rhynglanwol ac islanwol bas.  Yn y lle cyntaf, bydd y prosiect hwn yn cynnal adolygiad llenyddiaeth i egluro'r amodau arbenigol allweddol ar gyfer twf riffiau biogenig yng Nghymru. Bydd yr adolygiad hwn yn cefnogi’r asesiad o gyfleoedd ar gyfer creu, adfer a gwella cynefinoedd wrth ystyried opsiynau addasu arfordirol megis adlinio a reolir.  Prif nod y prosiect yw cynnal asesiad risg lled-feintiol o’r effaith “bosibl” ar riffiau biogenig o gynlluniau arfordirol dros y tymor byr, canolig a hir. Bydd agosrwydd a dosbarthiad riffiau biogenig yn cael eu cymharu a’u sgrinio yn erbyn asedau rheoli perygl llifogydd arfordirol y mae’n debygol y byddant yn cael eu gwella neu eu disodli o amgylch arfordir Cymru. Gellir disgwyl y bydd llawer o’r data asedau yn seiliedig ar gronfa ddata rheoli asedau CNC (AMX) a chynrychiolaeth GIS o bolisïau arfordirol Cynlluniau Rheoli Traethlin (Cynnal y Llinell yn bennaf). Bydd yr asesiad hwn yn golygu rheoli data biolegol yn sylweddol ac mae'n debygol y bydd angen sgiliau taenlen a meddalwedd GIS canolradd.  Bydd y myfyriwr yn cael caledwedd a meddalwedd TG CNC, gan gynnwys mynediad i GIS ac AMX. Darperir defnydd sylfaenol o AMX a bydd data rheoli perygl llifogydd priodol yn cael ei allforio i'r myfyriwr ei ddefnyddio o fewn y platfform GIS. Bydd cyfleusterau llyfrgell CNC a chymorth ar gyfer adolygu llenyddiaeth a mynediad at setiau data rhynglanwol ac islanwol CNC yn cael eu darparu. Mae angen sgiliau canolradd mewn GIS a sgiliau dadansoddi.  Bydd adroddiad yn cael ei lunio ar gyfer cwblhau'r prosiect. | |
| **Manylion** | |
| **Sgiliau angenrheidiol:** | Profiad blaenorol o astudio / ymchwilio yn yr amgylchedd morol ac arfordirol. Sgiliau TGCh gwych mewn pecynnau Office safonol – Word, Excel ac ati a phecynnau GIS fel ArcGIS. |
| **Allbynnau a ragwelir:** | Byddai adroddiad yn cael ei lunio gydag argymhellion clir ar y potensial ar gyfer creu ac adfer cynefinoedd riffiau biogenig yng nghyd-destun anghenion addasu a gwrthbwyso arfordirol. |
| **Sefydliad sy'n lletya:** | Cyfoeth Naturiol Cymru |
| **Hyd a fformat (llawn amser / rhan amser):** | Tri mis, lleoliad amser llawn |
| **Cyfleoedd datblygu** | Mae’r lleoliad yn rhoi cyfle i gael mewnwelediad i weithrediad Cyfoeth Naturiol Cymru a gwneud penderfyniadau ar sail tystiolaeth o fewn cyd-destun amgylchedd Cymru. Bydd yr ymchwilydd yn gweithio mewn tîm diddorol ac amrywiol, a bydd ei gyfraniadau at fynd i’r afael ag argyfyngau natur a hinsawdd yn cael eu gwerthfawrogi’n fawr.  Bydd disgwyl i'r ymchwilydd weithio'n annibynnol o fewn paramedrau a chanllawiau a ddarperir gan Cyfoeth Naturiol Cymru. Gan weithio'n agos gydag ystod eang o gydweithwyr, bydd yr ymgeisydd llwyddiannus yn meithrin cydberthnaau gwaith gwerthfawr, yn ehangu ei wybodaeth o'r sector hwn, ac yn gwella ei sgiliau trosglwyddadwy presennol.  Bydd yr ymchwilydd yn ymuno â thîm sy'n rheoli ystod amrywiol o raglenni ac yn darparu cymorth technegol a chynghorol ar draws ein cyfarwyddiaethau Gweithrediadau a Thystiolaeth, Polisi a Thrwyddedu.  Mae hwn yn gyfle gwych i ddeall sut mae ymchwil a thystiolaeth yn cael eu defnyddio i lywio penderfyniadau. Gyda chefnogaeth gan ei oruchwyliwr CNC, bydd disgwyl i'r ymchwilydd gymryd cyfrifoldeb am reoli a chyflawni ymrwymiadau gwaith yn ystod cyfnod y lleoliad. |
| **Lleoliad ac amgylchedd gweithio:** | Gweithio gartref yn bennaf gyda rhywfaint o botensial ar gyfer ymweliadau safle / swyddfa yn achlysurol. |
| **Dyddiad dechrau:** | Hyblyg |
| **Meini prawf gwneud cais** | Dim ond gan fyfyrwyr cofrestredig sydd o fewn eu cyfnod a ariennir y gall Cyfoeth Naturiol Cymru (CNC) dderbyn ceisiadau i’r rhaglen lleoli myfyrwyr doethurol.  Rhaid i bob ymgeisydd ofyn am gymeradwyaeth gan ei oruchwyliwr academaidd cyn gwneud cais. |
| **Cyllid** | |
| Bydd y lleoliad yn cael ei ariannu gan CNC a bydd yn cyfateb i gyfradd gyfredol UKRI ar gyfer cyflog doethurol. Nod y broses dalu yw ategu strwythurau talu cyflog prifysgol myfyrwyr doethurol, h.y. mae CNC yn talu'r brifysgol ac mae'r arian yn cael ei drosglwyddo i gyfrif y myfyriwr. Er mwyn osgoi oedi wrth i fyfyrwyr dderbyn taliadau, mae’n well peidio â gohirio cyflog doethurol y myfyriwr yn ystod y lleoliad a’i fod, yn lle hynny, yn parhau a bod CNC yn ad-dalu’r brifysgol am yr amser nad yw’r myfyriwr yn gwneud gwaith ymchwil. Sylwer: nid ydym yn talu myfyrwyr yn uniongyrchol. | |
| **Cyswllt – ar gyfer ymholiadau** | |
| **Enw:** | Rick Park |
| **E-bost:** | Cliciwch neu dapiwch yma i ychwanegu testun. Richard.Park@cyfoethnaturiolcymru.gov.uk |
| **Rhif ffôn:** | 07468 742560 |
| **Proses ymgeisio** | Cyflwynwch y ffurflen cyfle cyfartal, eich CV, a llythyr eglurhaol byr yn esbonio pam rydych yn addas ar gyfer y lleoliad hwn i Lleoliadau@cyfoethnaturiolcymru.gov.uk.  SYLWER: Rhaid i bob ymgeisydd gadarnhau ei fod wedi cael caniatâd i gymryd seibiant o'i astudiaethau gan ei oruchwyliwr academaidd.  Os oes gennych nam neu gyflwr iechyd, neu os ydych yn defnyddio Iaith Arwyddion Prydain ac mae arnoch angen trafod addasiadau rhesymol ar gyfer unrhyw ran o’r rhaglen leoliadau, neu os hoffech drafod sut y byddwn yn eich cefnogi os byddwch yn llwyddiannus, cysylltwch â lleoliadau@cyfoethnaturiolcymru.gov.uk cyn gynted â phosibl i drafod eich gofynion ac unrhyw gwestiynau sydd gennych. |